title: Регламент за изпълнение (ЕС) 2015/879 на Съвета от 8 юни 2015 година за прилагане на член 15, параграф 1 от Регламент (ЕС) № 1352/2014 относно ограничителни мерки с оглед на положението в Йемен

text:
               9.6.2015

               BG

               Официален вестник на Европейския съюз

               L 143/3

         РЕГЛАМЕНТ ЗА ИЗПЪЛНЕНИЕ (ЕС) 2015/879 НА СЪВЕТА
   от 8 юни 2015 година
   за прилагане на член 15, параграф 1 от Регламент (ЕС) № 1352/2014 относно ограничителни мерки с оглед на положението в Йемен
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 1352/2014 на Съвета от 18 декември 2014 г. относно ограничителни мерки с оглед на положението в Йемен (1), и по-специално член 15, параграф 1 от него,
   като има предвид, че:

               (1)

               На 18 декември 2014 г. Съветът прие Регламент (ЕС) № 1352/2014.

               (2)

               На 14 април 2015 г. Съветът за сигурност на ООН прие Резолюция 2216 (2015), в която, inter alia, се посочват две допълнителни лица, които да бъдат обект на ограничителни мерки.

               (3)

               Приложение I към Регламент (ЕС) № 1352/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 1352/2014 се заменя с текста от приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 8 юни 2015 година.

            За Съвета

            Председател

         D. REIZNIECE-OZOLA

      (1)  ОВ L 365, 19.12.2014 г., стр. 60.

      ПРИЛОЖЕНИЕ

            „ПРИЛОЖЕНИЕ I

               СПИСЪК НА ЛИЦАТА, ОБРАЗУВАНИЯТА И ОРГАНИТЕ, ПОСОЧЕНИ В ЧЛЕН 2

            A.   ЛИЦА

                        1.

                           Abdullah Yahya AL HAKIM (известен също като: a) Abu Ali al Hakim; б) Abu-Ali al-Hakim; в) Abdallah al-Hakim; г) Abu Ali Alhakim; д) Abdallah al-Mu'ayyad).

                           Изписване на оригиналния език:

                           Длъжност: заместник-командир на група на движението „Хути“. Адрес: Dahyan, Sa'dah Governorate, Yemen. Дата на раждане: а) около 1985 г.; б) между 1984 и 1986 г. Място на раждане: а) Dahyan, Йемен; б) провинция Sa'dah, Йемен. Гражданство: Йемен. Друга информация: пол — мъжки. Дата на посочване от ООН: 7.11.2014 г.
                        Допълнителни сведения от описателното обобщение на основанията за включване в списъка, предоставено от Комитета по санкциите:
                        Abdullah Yahya al Hakim беше посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014) на ССООН като лице, отговарящо на критериите, определени в параграфи 17 и 18 от резолюцията.
                        Abdullah Yahya al Hakim е участвал в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, и действия, възпрепятстващи политическия процес в Йемен.
                        Според сведения през юни 2014 г. Abdullah Yahya al Hakim е провел среща с цел организиране на заговор за преврат срещу президента на Йемен Abdrabuh Mansour Hadi. Al Hakim се е срещнал с военни командири и командири на силите за сигурност, племенни вождове; водещи политически фигури, подкрепящи бившия президент на Йемен Ali Abdullah Saleh, също са присъствали на срещата с цел съгласуване на военните действия за превземането на столицата на Йемен Сана.
                        На 29 август 2014 г. в публично изявление председателят на Съвета за сигурност на ООН заяви, че Съветът за сигурност осъжда действията на силите, командвани от Abdullah Yahya al Hakim, които са завзели Amran, Йемен, включително генералния щаб на йеменската армия на 8 юли 2014 г. През юли 2014 г. Al Hakim е ръководил насилственото превземане на провинция Amran и е военният командир, отговарящ за вземането на решения във връзка с продължаващите конфликти в провинция Amran и Hamdan, Йемен.
                        В началото на септември 2014 г. Abdullah Yahya al Hakim е останал в Сана, за да наблюдава бойните действия, в случай че започнат боеве. Неговата роля е била организирането на военни действия с цел сваляне на правителството на Йемен и освен това е отговарял за охраната и контрола на всички пътища към и от Сана.

                        2.

                           Abd Al-Khaliq AL-HUTHI (известен също като: a) Abd-al-Khaliq al-Huthi; б) Abd-al-Khaliq Badr-al-Din al Huthi; в) 'Abd al-Khaliq Badr al-Din al-Huthi; г) Abu-Yunus).

                           Изписване на оригиналния език:

                           Длъжност: военен командир от движението „Хути“. Дата на раждане: 1984 г. Гражданство: Йемен. Друга информация: пол — мъжки. Дата на посочване от ООН: 7.11.2014 г.
                        Допълнителни сведения от описателното обобщение на основанията за включване в списъка, предоставено от Комитета по санкциите:
                        Abd al-Khaliq al-Huthi беше посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014) на Съвета за сигурност на ООН, като лице, отговарящо на критериите, определени в параграфи 17 и 18 от резолюцията.
                        Abdullah Yahya al Hakim e участвал в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, както и действия, възпрепятстващи политическия процес в Йемен.
                        В края на октомври 2013 г. Abd al-Khaliq al-Huthi е ръководил група бойци в йеменски военни униформи, осъществила нападение в Dimaj, Йемен. В последвалата битка са загинали много хора.
                        Предполага се, че в края на септември 2014 г. неизвестен брой неидентифицирани бойци са били в готовност да нападнат дипломатически обекти в Сана, Йемен, под командването на Abd al-Khaliq al-Huthi. На 30 август 2014 г. al-Huthi е координирал пренасянето на оръжия от Amran до лагер на протестиращи в Сана.

                        3.

                           Ali Abdullah SALEH (известен също като Ali Abdallah Salih).
                        Изписване на оригиналния език:

                           Длъжност: а) председател на Партията на Генералния народен конгрес в Йемен; б) бивш президент на Република Йемен. Дата на раждане: a) 21.3.1945 г.; б)21.3.1946 г.; в)21.3.1942 г.; г)21.3.1947 г.Място на раждане: a) Bayt al-Ahmar, провинция Сана, Йемен; б) Сана, Йемен; в) Сана, Sanhan, Al-Rib' al-Sharqi. Гражданство: Йемен. Паспорт №: 00016161 (Йемен). Национален идентификационен номер: 01010744444. Друга информация: пол — мъжки. Дата на посочване от ООН: 7.11.2014 г.
                        Допълнителни сведения от описателното обобщение на основанията за включване в списъка, предоставено от Комитета по санкциите:
                        Ali Abdullah Saleh беше посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014), като лице, отговарящо на критериите, определени в параграфи 17 и 18 от резолюцията.
                        Ali Abdullah Saleh e участвал в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, както и действия, възпрепятстващи политическия процес в Йемен.
                        По силата на споразумението от 23 ноември 2011 г., подкрепено от Съвета за сътрудничество в Персийския залив, Аli Abdullah Saleh се оттегли от властта, след като беше президент на Йемен повече от 30 години.
                        Според сведения, от есента на 2012 г. Аli Abdullah Saleh става един от основните поддръжници на действията на насилие на движението „Хути“ в Северен Йемен.
                        Сблъсъците в южната част на Йемен през февруари 2013 г. бяха резултат от общите усилия на Saleh, AКАП и на южния сепаратист Ali Salim al-Вayd да предизвикат размирици преди Конференцията за национален диалог в Йемен на 18 март 2013 г. В последно време, от септември 2014 г., Saleh дестабилизира Йемен чрез използване на други лица за отслабване на централната власт и създаване на достатъчна степен на нестабилност с цел извършване на преврат. Според доклада на експертната група на ООН за Йемен от септември 2014 г., партньори твърдят, че Saleh подкрепя действията на насилие на някои йеменски граждани чрез предоставяне на финансови средства и политическа подкрепа, както и чрез подпомагане на членовете на Генералния народен конгрес да продължават участието си в дестабилизирането на Йемен с различни средства.

                        4.

                           Abdulmalik АL-HOUTHI

                           Друга информация: Лидер на йеменското движение „Хути“. Участвал е в действия, застрашаващи мира, сигурността или стабилността на Йемен. Дата на посочване от ООН: 14.4.2015 г.
                        Допълнителни сведения от описателното обобщение на основанията за включване в списъка, предоставено от Комитета по санкциите:
                        Abdul Malik al-Houthi е лидер на група, участвала в действия, които застрашават мира, сигурността или стабилността на Йемен.
                        През септември 2014 г. силите на хутите превземат Сана и през януари 2014 г. правят опит едностранно да заменят законното правителство на Йемен с незаконен правителствен орган, доминиран от хутите. Al-Houthi застава начело на йеменското движение „Хути“ през 2004 г., след смъртта на брат си Hussein Badredden al-Houthi. Като лидер на групата al-Houthi многократно е заплашвал йеменските власти с още размирици, ако не изпълнят исканията му да задържат президента Hadi, министър-председателя и ключови членове на кабинета. Впоследствие Hadi успява да избяга в Аден. Тогава хутите започват друга офанзива към Аден, подпомагани от военни части, верни на бившия президент Saleh и сина му Ahmed Ali Saleh.

                        5.

                           Ahmed Ali Abdullah SALEH

                           Друга информация: има ключова роля за подпомагане на военната експанзия на хутите. Участвал е в действия, застрашаващи мира, сигурността или стабилността на Йемен. Ahmed Saleh е син на бившия президент на Република Йемен Ali Abdullah Saleh. Дата на посочване от ООН: 14.4.2015 г.
                        Допълнителни сведения от описателното обобщение на основанията за включване в списъка, предоставено от Комитета по санкциите:
                        С действията си Ahmed Ali Saleh цели да разклати властта на президента Hadi, да осуети опитите му за реформа на военните и да възпрепятства мирния преход на Йемен към демокрация. Saleh има ключова роля за подпомагане на военната експанзия на хутите. От средата на февруари 2013 г. Ahmed Ali Saleh е раздал хиляди нови пушки на бригадите на Републиканската гвардия и на неизвестни племенни шейхове. Оръжията първоначално са били набавени през 2010 г. и запазени, за да се купи верността на получаващите ги с цел политически ползи на по-късен етап.
                        Ahmed Ali Saleh наследява баща си — бившия президент на Република Йемен Ali Abdullah Saleh, оттеглил се от президентския пост в Йемен през 2011 г., на поста му командващ йеменската Републиканска гвардия. Малко повече от една година по-късно Saleh е освободен от този пост от президента Hadi, но запазва значително влияние сред йеменските военни, дори след като е отстранен от командването. Ali Abdullah Saleh е посочен от ООН в Резолюция 2140 на ССООН през ноември 2014 г.“


title: Регламент за изпълнение (ЕС) № 854/2013 на Комисията от 4 септември 2013 година за изменение на приложение I към Регламент (ЕС) № 206/2010 по отношение на ветеринарно-санитарните изисквания за болестта скрейпи в образеца на ветеринарен сертификат за внос в Съюза на овце и кози, предназначени за разплод и отглеждане  текст от значение за ЕИП

text:
               5.9.2013

               BG

               Официален вестник на Европейския съюз

               L 237/1

         РЕГЛАМЕНТ ЗА ИЗПЪЛНЕНИЕ (ЕС) № 854/2013 НА КОМИСИЯТА
   от 4 септември 2013 година
   за изменение на приложение I към Регламент (ЕС) № 206/2010 по отношение на ветеринарно-санитарните изисквания за болестта скрейпи в образеца на ветеринарен сертификат за внос в Съюза на овце и кози, предназначени за разплод и отглеждане
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 13, параграф 1, буква д) от нея,
   като има предвид, че:

               (1)

               В Регламент (ЕС) № 206/2010 на Комисията (2) се установяват, inter alia, изискванията за ветеринарно сертифициране при въвеждане в Съюза на определени пратки от живи животни или прясно месо. В него се предвижда, че пратки от копитни животни се въвеждат в Съюза само ако отговарят на определени изисквания и са придружени от подходящия ветеринарен сертификат, съставен в съответствие с подходящия образец, установен в част 2 от приложение I към посочения регламент.

               (2)

               В приложение I към Регламент (ЕС) № 206/2010 е установен образец на здравен сертификат за внос в Съюза на овце и кози за разплод — образец „OVI-X“. Този модел включва гаранциите за скрейпи.

               (3)

               С Регламент (ЕО) № 999/2001 на Европейския парламент и на Съвета (3) се определят правила за превенция, контрол и ликвидиране на трансмисивни спонгиформни енцефалопатии („ТСЕ“) при говеда, овце и кози. В глава А от приложение VIII към Регламент (ЕО) № 999/2001 се определят правила за търговията с живи животни, сперма и ембриони в рамките на Съюза. В допълнение приложение IX към същия регламент определя условията за внос на живи животни, ембриони, яйцеклетки и продукти от животински произход в Съюза.

               (4)

               В светлината на новите научни доказателства Регламент (ЕО) № 999/2001 беше изменен с Регламент (ЕС) № 630/2013 на Комисията (4). Измененията на Регламент (ЕО) № 999/2001 премахват повечето ограничения по отношение на нетипичната скрейпи. Те също така осигуряват допълнително хармонизиране на правилата със стандартите на Световната организация за здравеопазване на животните (OIE) по отношение на класическа скрейпи, свързани с вноса на живи овце и кози, за да отрази по-строгият подход.

               (5)

               Образецът на сертификат „OVI-X“, установен в приложение I към Регламент (ЕС) № 206/2010 следва да бъде изменен, за да бъдат отразени изискванията, свързани с вноса на овце и кози, предвидени в Регламент (ЕО) № 999/2001, изменен с Регламент (ЕС) № 630/2013.

               (6)

               Поради това Регламент (ЕС) № 206/2010 следва да бъде съответно изменен.

               (7)

               За да се избегнат смущенията на вноса в Съюза на пратки от овце и кози, използването на ветеринарни сертификати, издадени в съответствие с Регламент (ЕС) № 206/2010 във вида му преди измененията, които се въвеждат с настоящия регламент, следва да бъде разрешено за преходен период при определени условия.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   В част 2 от приложение I към Регламент (ЕО) № 206/2010 образецът на ветеринарен сертификат „OVI-X“ се заменя с текста на приложението към настоящия регламент.
   Член 2
   По време на преходен период до 31 декември 2013 г. държавите членки разрешават вноса в Съюза на пратки от живи овце и кози за разплод или отглеждане, придружавани от ветеринарен сертификат, попълнен и подписан в съответствие с образец „OVI-X“, установен в част 2 от приложение I към Регламент (ЕС) № 206/2010, във версията му преди датата на влизане в сила на настоящия регламент, при условие че сертификатите са попълнени и подписани преди 1 декември 2013 г.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 септември 2013 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 321.

      (2)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1):

      (3)  Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии (ОВ L 147, 31.5.2001 г., стр. 1).

      (4)  Регламент (ЕС) № 630/2013 на Комисията от 28 юни 2013 година за изменение на приложенията към Регламент (ЕО) № 999/2001 на Европейския парламент и на Съвета относно определяне на правила за превенция, контрол и ликвидиране на някои трансмисивни спонгиформни енцефалопатии (ОВ L 179, 29.6.2013 г., стр. 60).

      ПРИЛОЖЕНИЕ

         „Образец OVI-X


title: Регламент за изпълнение (ЕС) 2015/276 на Комисията от 19 февруари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               20.2.2015

               BG

               Официален вестник на Европейския съюз

               L 47/17

         РЕГЛАМЕНТ ЗА ИЗПЪЛНЕНИЕ (ЕС) 2015/276 НА КОМИСИЯТА
   от 19 февруари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  116,3

                  IL

                  80,8

                  MA

                  83,9

                  TR

                  122,7

                  ZZ

                  100,9

                  0707 00 05

                  EG

                  191,6

                  TR

                  188,8

                  ZZ

                  190,2

                  0709 93 10

                  MA

                  191,6

                  TR

                  223,5

                  ZZ

                  207,6

                  0805 10 20

                  EG

                  46,3

                  IL

                  69,1

                  MA

                  51,5

                  TN

                  61,9

                  TR

                  68,2

                  ZZ

                  59,4

                  0805 20 10

                  IL

                  132,3

                  MA

                  106,7

                  ZZ

                  119,5

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  129,0

                  JM

                  118,8

                  MA

                  115,7

                  TR

                  78,7

                  US

                  145,3

                  ZZ

                  113,5

                  0805 50 10

                  EG

                  41,1

                  TR

                  58,9

                  ZZ

                  50,0

                  0808 10 80

                  BR

                  69,1

                  CL

                  94,8

                  MK

                  29,8

                  US

                  176,3

                  ZZ

                  92,5

                  0808 30 90

                  CL

                  123,6

                  CN

                  72,2

                  ZA

                  93,2

                  ZZ

                  96,3

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 587/2013 на Комисията от 20 юни 2013 година за вписване на название в регистъра на защитените наименования за произход и защитените географски указания [Fraises de Nîmes (ЗГУ)]

text:
               21.6.2013

               BG

               Официален вестник на Европейския съюз

               L 169/62

      РЕГЛАМЕНТ ЗА ИЗПЪЛНЕНИЕ (ЕС) № 587/2013 НА КОМИСИЯТА

   от 20 юни 2013 година
   за вписване на название в регистъра на защитените наименования за произход и защитените географски указания [Fraises de Nîmes (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявката за регистрация на названието „Fraises de Nîmes“, подадена от Франция, бе публикувана в Официален вестник на Европейския съюз
                   (3).

               (3)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието „Fraises de Nîmes“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 296, 2.10.2012 г., стр. 9.

      ПРИЛОЖЕНИЕ
      Земеделски продукти, изброени в приложение I към Договора, предназначени за консумация от човека:

         Клас 1.6.   Плодове, зеленчуци и зърнени култури, пресни или преработени

      ФРАНЦИЯ
      Fraises de Nîmes (ЗГУ)


title: Регламент за изпълнение (ЕС) № 81/2012 на Комисията от 31 януари 2012 година относно отказ за предоставяне на разрешително за използване на Lactobacillus pentosus (DSM 14025) като фуражна добавка  текст от значение за ЕИП

text:
               1.2.2012

               BG

               Официален вестник на Европейския съюз

               L 29/36

         РЕГЛАМЕНТ ЗА ИЗПЪЛНЕНИЕ (ЕС) № 81/2012 НА КОМИСИЯТА
   от 31 януари 2012 година
   относно отказ за предоставяне на разрешително за използване на Lactobacillus pentosus (DSM 14025) като фуражна добавка
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавките за употреба при храненето на животни (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 е предвидено, че добавките за използване при храненето на животни подлежат на разрешаване, и се уреждат основанията и процедурите за предоставяне или отказ на разрешително. В член 10, параграф 7 от Регламент (ЕО) № 1831/2003 е предвидено да се извърши оценка на вещества, микроорганизми и препарати, използвани в Съюза като добавки за силаж към датата, на която започва да се прилага регламентът. Добавките за силаж не подлежаха на оценка или разрешаване съгласно предходното законодателство на Съюза.

               (2)

               В съответствие с член 10, параграф 1, буква б) и член 10, параграф 7 от Регламент (ЕО) № 1831/2003 препаратът Lactobacillus pentosus (DSM 14025) беше вписан в Регистъра на фуражните добавки като добавка за силаж за всички животински видове.

               (3)

               В съответствие с член 10, параграф 2 във връзка с член 7 от Регламент (ЕО) № 1831/2003 беше подадено заявление за предоставяне на разрешително за Lactobacillus pentosus (DSM 14025) като фуражна добавка за всички животински видове с искане препаратът да бъде класифициран в категория „технологични добавки“ и във функционална група „добавки за силаж“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („органът“) заключи в становището си от 16 ноември 2011 г. (2), че Lactobacillus pentosus (DSM 14025) е резистентен спрямо три антибиотика, използвани в хуманната и ветеринарната медицина.

               (5)

               Наличната информация не позволява да бъде изключен рискът резистентността на Lactobacillus pentosus (DSM 14025) спрямо тези антибиотици да се разпространи и към микроорганизмите. Поради това не беше потвърдено, че Lactobacillus pentosus (DSM 14025) не се отразява неблагоприятно върху здравето на животните, човешкото здраве или околната среда, ако се използва при предложените условия.

               (6)

               Следователно условията за предоставяне на разрешително, предвидени в член 5 от Регламент (ЕО) № 1831/2003, не са изпълнени. Съответно следва да се откаже предоставяне на разрешително за използване на Lactobacillus pentosus (DSM 14025) като фуражна добавка.

               (7)

               Тъй като по-нататъшното използване на Lactobacillus pentosus (DSM 14025) като фуражна добавка би могло да доведе до риск за човешкото здраве и здравето на животните, съответните продукти следва да бъдат изтеглени от пазара възможно най-скоро.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Отказва се предоставяне на разрешително за Lactobacillus pentosus (DSM 14025) като добавка при храненето на животните.
   Член 2
   Наличните количества Lactobacillus pentosus (DSM 14025) и премикси, съдържащи добавката, се изтеглят от пазара възможно най-скоро и не по-късно от 22 април 2012 г. Силажът, произведен с Lactobacillus pentosus (DSM 14025) преди датата на влизане в сила на настоящия регламент, може да се използва до изчерпване на количествата.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 януари 2012 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2011 г.; 9(11):2449.


title: Регламент за изпълнение (ЕС) 2015/1330 на Комисията от 31 юли 2015 година за изменение за 234-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               1.8.2015

               BG

               Официален вестник на Европейския съюз

               L 206/26

         РЕГЛАМЕНТ ЗА ИЗПЪЛНЕНИЕ (ЕС) 2015/1330 НА КОМИСИЯТА
   от 31 юли 2015 година
   за изменение за 234-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно този регламент.

               (2)

               На 20 юли 2015 г. Комитетът по санкциите към Съвета за сигурност на Организацията на обединените нации (ООН) одобри заличаването на едно физическо лице в своя списък, свързан с Ал Кайда, на физическите лица, групите и образуванията, спрямо които следва да се прилага замразяването на средства и икономически ресурси. Освен това на 20 юли 2015 г. Комитетът по санкциите към Съвета за сигурност на ООН реши да измени едно вписване в списъка.

               (3)

               Приложение I към Регламент (ЕО) № 881/2002 следва да бъде съответно актуализирано,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 юли 2015 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  1)

                  В категорията „Физически лица“ се заличава следното вписване:
                  „Aliaskhab Alibulatovich Kebekov (Алиaсхаб Алибулатович Кебеков) (известен още като: Sheikh Abu Muhammad, б) Ali Abu Muhammad, в) Abu Muhammad Ali Al-Dagestani). Дата на раждане: 1.1.1972 г. Място на раждане: село Teletl, район Shamilskiy, Република Дагестан, Руска федерация. Гражданство: руско. Паспорт №: 628605523 (руски паспорт за задгранично пътуване, издаден на 4.7.2006 г. от Федералната служба по въпросите на миграцията на Руската федерация и изтичащ на 16.7.2016 г.). Национален идентификационен номер: 8203883123 (номер на руски национален паспорт, издаден на 16.7.2005 г. от отдел „Вътрешни работи“ (OVD), район Kirovskiy, Република Дагестан, Руска федерация, изтича на 1.1.2017 г.). Адрес: Shosse Aeroporta, 5 Ap. 7 Makhachkala, Република Дагестан, Руска федерация. Други сведения: а) Физическо описание: цвят на очите: кафяв; цвят на косата: сив; височина: 170—175 см; телосложение: едър, овално лице, брада. б) Име на бащата: Alibulat Kebekovich Kebekov, роден през 1927 г. в) Налична е снимка за включване в специалното известие на Интерпол и Съвета за сигурност на ООН. Дата на определянето, посочено в член 2a, параграф 4, буква б): 23.3.2015 г.“

                  2)

                  Вписването „Mohammed Al Ghabra. Адрес: Източен Лондон, Обединено кралство. Дата на раждане: 1.6.1980 г. Място на раждане: Дамаск, Сирия. Гражданство: британско. Паспорт №: 094629366 (Обединено кралство). Други сведения: а) Име на бащата: Mohamed Ayman Ghabra; б) Име на майката: Dalal. Дата на определянето, посочена в член 2a, параграф 4, буква б): 12.12.2006 г.“ в категорията „Физически лица“ се заменя със следното:
                  „Mohammed Al Ghabra (известен още като: a) Mohammed El' Ghabra б) Danial Adam) Адрес: Източен Лондон, Обединено кралство. Дата на раждане: 1.6.1980 г. Място на раждане: Дамаск, Сирия. Гражданство: британско. Паспорт №: 094629366 (Обединено кралство). Други сведения: а) Име на бащата: Mohamed Ayman Ghabra; б) Име на майката: Dalal. Дата на определянето, посочена в член 2a, параграф 4, буква б): 12.12.2006 г.“


title: Регламент за изпълнение (ЕС) № 531/2011 на Комисията от 31 май 2011 година за изменение на Регламент (ЕО) № 1480/2004 относно определяне на специфичните правила по отношение на стоките, пристигащи от зоните, в които правителството на Кипър не упражнява ефективен контрол, и влизащи в зоните, в които правителството на Кипър упражнява ефективен контрол

text:
               1.6.2011

               BG

               Официален вестник на Европейския съюз

               L 146/4

         РЕГЛАМЕНТ ЗА ИЗПЪЛНЕНИЕ (ЕС) № 531/2011 НА КОМИСИЯТА
   от 31 май 2011 година
   за изменение на Регламент (ЕО) № 1480/2004 относно определяне на специфичните правила по отношение на стоките, пристигащи от зоните, в които правителството на Кипър не упражнява ефективен контрол, и влизащи в зоните, в които правителството на Кипър упражнява ефективен контрол
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 866/2004 на Съвета от 29 април 2004 г. относно режим съгласно член 2 от Протокол № 10 от Акта за присъединяване от 2003 година (1), и по-специално член 4, параграф 12 от него,
   след консултация с комитета, създаден с Регламента за демаркационната линия (2),
   като има предвид, че:

               (1)

               В Регламент (ЕО) № 1480/2004 на Комисията (3) се предвижда специален режим за фитосанитарни инспекции и отчети, когато стоките са растения, растителни продукти или други продукти, посочени в част Б от приложение V към Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (4).

               (2)

               Търговията и икономическият обмен на острова трябва да се увеличат, като се вземе предвид опитът, придобит от влизането в сила на Регламент (ЕО) № 1480/2004 насам.

               (3)

               Картофите са най-важният самостоятелен продукт, който се търгува през демаркационната линия.

               (4)

               За да се увеличи обемът на търговията с картофи, на производителите в зоните, в които правителството на Република Кипър не упражнява ефективен контрол (наричани по-нататък „зоните“), следва да се даде разрешение за производството на втора реколта картофи от картофите за семе, съхранявани в стопанства в зоните.

               (5)

               Картофите за семе, съхранявани в стопанства в зоните, са произведени пряко от сертифицирани от ЕС семена.

               (6)

               Положителният опит в търговията с картофи през демаркационната линия, натрупан от 2006 г. насам, показа, че когато фитосанитарните инспекции се извършват от независими експерти, определени от Комисията, и когато е осигурено проследяване, произвежданите в зоните картофи не представляват необоснован риск за растителната защита, когато влизат в зоните, в които правителството на Република Кипър упражнява ефективен контрол. Вследствие на това някои ограничения, наложени с член 3, параграф 1, втора алинея от Регламент (ЕО) № 1480/2004, могат да бъдат премахнати.

               (7)

               В зоните допълнително ще бъдат разположени определени от Комисията независими фитосанитарни експерти, които ще осигуряват необходимите гаранции във връзка с проследяването и фитосанитарния статус на реколтите от картофи.

               (8)

               Поради това Регламент (ЕО) № 1480/2004 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1480/2004 се изменя, както следва:

               1.

               В член 3, параграф 1 втората алинея се заменя със следния текст:
               „Когато става въпрос за картофи, независимите фитосанитарни експерти проверяват дали картофите в пратката са произведени пряко от картофи за семе, сертифицирани в някоя от държавите-членки или в друга държава, за която няма забрана за внос в Съюза на картофи за засаждане съгласно приложение III към Директива 2000/29/ЕО, или от съхранявани в стопанства картофи за семе, които под надзора на експертите са били произведени като първа реколта от сертифицираните картофи за семе, посочени в настоящия параграф.“

               2.

               Приложение III се заменя с текста, посочен в приложението към настоящия регламент.

         Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 май 2011 година.

            За Комисията

            Председател

         José Manuel BARROSO

      (1)  ОВ L 161, 30.4.2004 г., стр. 128.

      (2)  Създаден съгласно член 4, параграф 12 от Регламент (ЕО) № 866/2004.

      (3)  ОВ L 272, 20.8.2004 г., стр. 3.

      (4)  ОВ L 169, 10.7.2000 г., стр. 1.

      ПРИЛОЖЕНИЕ

            „ПРИЛОЖЕНИЕ III

               Образец на доклада за фитосанитарна инспекция, посочен в член 3, параграф 2


title: Регламент за изпълнение (ЕС) № 798/2014 на Комисията от 23 юли 2014 година за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин

text:
               25.7.2014

               BG

               Официален вестник на Европейския съюз

               L 219/1

         РЕГЛАМЕНТ ЗА ИЗПЪЛНЕНИЕ (ЕС) № 798/2014 НА КОМИСИЯТА
   от 23 юли 2014 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с налагането на допълнително мито при внос, и представителните цени в сектора на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               За да се гарантира, че тази мярка ще започне да се прилага възможно най-скоро след представянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 юли 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на допълнителни вносни мита в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (евро/100 kg)

                        Гаранция, посочена в член 3, параграф 3
                        (евро/100 kg)

                        Произход (1)

                        0207 12 10

                        Неразфасовани замразени „пилета 70 %“

                        121,8

                        0

                        AR

                        0207 12 90

                        Неразфасовани замразени „пилета 65 %“

                        131,2
                        143,0

                        0
                        0

                        AR
                        BR

                        0207 14 10

                        Обезкостени замразени разфасовки от петли или кокошки

                        293,6
                        220,0
                        326,7
                        244,2

                        2
                        24
                        0
                        17

                        AR
                        BR
                        CL
                        TH

                        0207 14 60

                        Замразени пилешки бутчета

                        122,7

                        6

                        BR

                        0207 27 10

                        Обезкостени замразени разфасовки от пуйки

                        344,2
                        310,2

                        0
                        0

                        BR
                        CL

                        1602 32 11

                        Приготвени храни от петли или кокошки без топлинна обработка

                        251,6

                        11

                        BR

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.“


title: Регламент за изпълнение (ЕС) 2016/892 на Комисията от 7 юни 2016 година за удължаването на преходните периоди при капиталовите изисквания за експозициите към централни контрагенти в Регламент (ЕС) № 575/2013 и Регламент (ЕС) № 648/2012 на Европейския парламент и на Съвета (Текст от значение за ЕИП)

text:
               8.6.2016

               BG

               Официален вестник на Европейския съюз

               L 151/4

         РЕГЛАМЕНТ ЗА ИЗПЪЛНЕНИЕ (ЕС) 2016/892 НА КОМИСИЯТА
   от 7 юни 2016 година
   за удължаването на преходните периоди при капиталовите изисквания за експозициите към централни контрагенти в Регламент (ЕС) № 575/2013 и Регламент (ЕС) № 648/2012 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (1), и по-специално член 497, параграф 3 от него,
   като има предвид, че:

               (1)

               С цел да се избегнат сътресенията на международните финансови пазари и санкционирането на институциите чрез налагане на по-високи капиталови изисквания по време на процедурите за предоставяне на разрешение и признаване на съществуващите централни контрагенти (оттук нататък „ЦК“), в член 497, параграфи 1 и 2 от Регламент (ЕС) № 575/2013 е установен преходен период, през който всички ЦК, с които установените в Съюза институции извършват клиринг на сделки, могат да бъдат смятани за квалифицирани централни контрагенти (оттук нататък „КЦК“) от институциите.

               (2)

               С Регламент (ЕС) № 575/2013 бе изменен Регламент (ЕС) № 648/2012 (2) по отношение на някои данни за изчисляване на капиталовите изисквания за експозиции на институциите към ЦК. В тази връзка в член 89, параграф 5а от Регламент (ЕС) № 648/2012 от някои ЦК се изисква да докладват за определен период общия размер на първоначалните допълнителни обезпечения, които са получили от своите клирингови членове. Този преходен период е отражение на предвидения в член 497 от Регламент (ЕС) № 575/2013.

               (3)

               И двата преходни периода изтичаха на 15 юни 2014 г.

               (4)

               С член 497, параграф 3 от Регламент (ЕС) № 575/2013 Комисията се оправомощава да приеме акт за изпълнение, с който при изключителни обстоятелства да се удължи преходният период за капиталовите изисквания с шест месеца. Това удължаване следва да се прилага и към сроковете в член 89, параграф 5а от Регламент (ЕС) № 648/2012. Тези преходни периоди бяха удължени до 15 юни 2016 г. с регламенти за изпълнение (ЕС) № 591/2014 (3), (ЕС) № 1317/2014 (4), (ЕС) 2015/880 (5) и (ЕС) 2015/2326 (6) на Комисията.

               (5)

               Процедурите за предоставяне на разрешение на съществуващите ЦК, установени в Съюза, са в ход, но няма да бъдат завършени до 15 юни 2016 г. Два ЦК, установени в Съюза, все още изчакват да им бъде предоставено разрешение. Ако преходният период не бъде удължен, ще настъпи значително повишаване на капиталовите изисквания за експозициите, които установените в Съюза институции имат към тези два ЦК. Въпреки временния си характер повишаването би могло да доведе до оттеглянето на тези институции като преки участници в съответните ЦК и до най-малко временно преустановяване на предоставянето на клирингови услуги на клиентите на тези институции и по този начин да причини сътресения на пазарите, на които тези ЦК извършват дейност, и евентуално на пазарите на Съюза като цяло.

               (6)

               Европейският орган за ценни книжа и пазари (ESMA) вече призна 17 от установените в трети държави ЦК, които са подали заявление за признаване. Сред тях са шест ЦК от Канада, Мексико, Южна Африка и Швейцария, които бяха признати след приемането на Регламент за изпълнение (ЕС) 2015/2326. Освен това ЦК от Южна Корея и Съединените американски щати могат да бъдат признати съответно на базата на решения за изпълнение (ЕС) 2015/2038 (7) и (ЕС) 2016/377 (8) на Комисията. Оставащите ЦК от трети държави обаче все още очакват признаване, като процесът на признаване няма да бъде приключен до 15 юни 2016 г. По същите причини както при неудължаване на преходните периоди за ЦК, установени в Съюза, функционирането на пазарите, обслужвани от тези оставащи ЦК, също може да бъде сериозно нарушено, в случай че преходният период за институциите, имащи експозиции към тези ЦК, не бъде удължен.

               (7)

               Следователно необходимостта да се избегнат сътресения на пазарите във и извън Европейския съюз, която вече доведе до удължаването на преходния период, заложен в член 497, параграфи 1 и 2 от Регламент (ЕС) № 575/2013, ще се запази след изтичането на удължаването на преходния период, предвидено в Регламент за изпълнение (ЕС) 2015/2326. Допълнителното удължаване на преходния период съответно следва да даде възможност на установените в Съюза институции (или техните установени извън Съюза дъщерни предприятия) да избегнат значителното повишаване на капиталовите изисквания вследствие на незавършилите процедури за предоставяне на разрешение или признаване на ЦК, които предоставят надежден достъп до конкретния вид клирингови услуги, изисквани от установените в Съюза институции (или от техните установени извън Съюза дъщерни предприятия). Поради това е необходимо допълнително шестмесечно удължаване на преходния период.

               (8)

               Мерките, предвидени в настоящия регламент, са в съответствие със становището на Европейския банков комитет,

         ПРИЕ НАСТОЯЩИЯ РЕГЛАМЕНТ:
   Член 1
   Удължените съгласно член 1 от регламенти за изпълнение (ЕС) № 591/2014, (ЕС) № 1317/2014, (ЕС) 2015/880 и (ЕС) 2015/2326 петнадесетмесечни срокове, посочени съответно в член 497, параграфи 1 и 2 от Регламент (ЕС) № 575/2013 и в член 89, параграф 5а, първа и втора алинея от Регламент (ЕС) № 648/2012, се удължават с още 6 месеца до 15 декември 2016 г.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 юни 2016 година.

            За Комисията

            Председател

         Jean-Claude JUNCKER

      (1)  ОВ L 176, 27.6.2013 г., стр. 1.

      (2)  Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на трансакции (ОВ L 201, 27.7.2012 г., стр. 1).

      (3)  Регламент за изпълнение (ЕС) № 591/2014 на Комисията от 3 юни 2014 г. за удължаването на преходните периоди при капиталовите изисквания за експозициите към централни контрагенти в Регламент (ЕС) № 575/2013 и Регламент (ЕС) № 648/2012 на Европейския парламент и на Съвета (ОВ L 165, 4.6.2014 г., стр. 31).

      (4)  Регламент за изпълнение (ЕС) № 1317/2014 на Комисията от 11 декември 2014 г. за удължаването на преходните периоди при капиталовите изисквания за експозициите към централни контрагенти в регламенти (ЕС) № 575/2013 и (ЕС) № 648/2012 на Европейския парламент и на Съвета (ОВ L 355, 12.12.2014 г., стр. 6).

      (5)  Регламент за изпълнение (ЕС) 2015/880 на Комисията от 4 юни 2015 г. за удължаването на преходните периоди при капиталовите изисквания за експозициите към централни контрагенти в регламенти (ЕС) № 575/2013 и (ЕС) № 648/2012 на Европейския парламент и на Съвета (ОВ L 143, 9.6.2015 г., стр. 7).

      (6)  Регламент за изпълнение (ЕС) 2015/2326 на Комисията от 11 декември 2015 г. за удължаването на преходните периоди при капиталовите изисквания за експозициите към централни контрагенти в Регламент (ЕС) № 575/2013 и Регламент (ЕС) № 648/2012 на Европейския парламент и на Съвета (ОВ L 328, 12.12.2015 г., стр. 108).

      (7)  Решение за изпълнение (ЕС) 2015/2038 на Комисията от 13 ноември 2015 година относно еквивалентността на регулаторната рамка на Република Корея по отношение на централните контрагенти с изискванията на Регламент (ЕС) № 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (ОВ L 298, 14.11.2015 г., стр. 25).

      (8)  Решение за изпълнение (ЕС) 2016/377 на Комисията от 15 март 2016 година относно еквивалентността, спрямо изискванията на Регламент (ЕС) № 648/2012 на Европейския парламент и на Съвета, на нормативната уредба на Съединените американски щати за централните контрагенти, получили разрешение от Комисията за търговия със стокови фючърси и поднадзорни на тази комисия (ОВ L 70, 16.3.2016 г., стр. 32).


title: Регламент за изпълнение (ЕС) 2015/1079 на Комисията от 3 юли 2015 година за изменение на Регламент (ЕС) № 37/2010 по отношение на субстанцията „хексафлумурон“ (Текст от значение за ЕИП)

text:
               4.7.2015

               BG

               Официален вестник на Европейския съюз

               L 175/8

         РЕГЛАМЕНТ ЗА ИЗПЪЛНЕНИЕ (ЕС) 2015/1079 НА КОМИСИЯТА
   от 3 юли 2015 година
   за изменение на Регламент (ЕС) № 37/2010 по отношение на субстанцията „хексафлумурон“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Съгласно член 17 от Регламент (ЕО) № 470/2009 максимално допустимите стойности на остатъчните количества (наричани по-долу „МДСОК“) за фармакологичноактивни субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват в регламент.

               (2)

               Фармакологичноактивните субстанции и тяхната класификация по отношение на МДСОК в храните от животински произход са посочени в таблица 1 от приложението към Регламент (ЕС) № 37/2010 на Комисията (2).

               (3)

               Хексафлумурон все още не е включен в тази таблица.

               (4)

               До Европейската агенция по лекарствата (наричана по-долу „ЕМА“) бе подадено заявление за установяване на МДСОК за хексафлумурон при рибите.

               (5)

               Въз основа на становището на Комитета по лекарствените продукти за ветеринарна употреба EMA препоръча установяването на МДСОК за хексафлумурон, приложими за мускул и кожа в естествени пропорции при рибите.

               (6)

               В съответствие с член 5 от Регламент (ЕО) № 470/2009 ЕМА трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия животински вид, или МДСОК, установени за фармакологичноактивна субстанция при един или повече видове, да бъдат използвани за други животински видове.

               (7)

               EMA прецени, че поради по-ограничения метаболизъм при рибите в сравнение с метаболизма при бозайниците и птичите видове, МДСОК за хексафлумурон при рибите не могат да бъдат прилагани чрез екстраполация за други животински видове, отглеждани за производство на храни.

               (8)

               Таблица 1 от приложението към Регламент (ЕС) № 37/2010 следва да бъде съответно изменена.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 2 септември 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 юли 2015 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 по азбучен ред се вмъква вписване за следната субстанция:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Хексафлумурон

                     Хексафлумурон

                     Риби

                     500 μg/kg

                     Мускул и кожа в естествени пропорции

                     НЯМА ВПИСВАНЕ

                     Противопаразитни средства/Средства против (действащи срещу) ектопаразити“


title: Регламент за изпълнение (ЕС) 2017/1007 на Комисията от 15 юни 2017 година за разрешаване на употребата на препарат от лецитини като фуражна добавка за всички видове животни (Текст от значение за ЕИП. )

text:
                  16.6.2017

                  BG

                  Официален вестник на Европейския съюз

                  L 153/13

            РЕГЛАМЕНТ ЗА ИЗПЪЛНЕНИЕ (ЕС) 2017/1007 НА КОМИСИЯТА
      от 15 юни 2017 година
      за разрешаване на употребата на препарат от лецитини като фуражна добавка за всички видове животни
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

                  (2)

                  В съответствие с Директива 70/524/ЕИО бе разрешена безсрочната употреба на лецитини като фуражна добавка за всички видове животни. Впоследствие посочената добавка беше вписана в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.

                  (3)

                  В съответствие с член 10, параграф 2 от Регламент (ЕО) № 1831/2003 беше подадено заявление за извършване на повторна оценка на препарата от лецитини като фуражна добавка за всички видове животни. Заявителят подаде искане добавката да се класифицира в категорията „технологични добавки“ и във функционалната група „емулгатори“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (4)

                  В становището си от 13 юли 2016 г. (3) Европейският орган за безопасност на храните („Органът“) заключи, че при предложените условия на употреба препаратът от лецитини не се отразява неблагоприятно върху здравето на животните и здравето на човека, нито върху околната среда. Органът също така заключи, че препаратът се счита за ефикасен за употреба във фуражи като емулгатор. Органът не счита, че са необходими специални изисквания за мониторинг след пускането на пазара. Той също така провери доклада относно методите за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на лецитини беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (6)

                  Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

                  (7)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочената в приложението добавка, която принадлежи към категорията „технологични добавки“ и към функционалната група „емулгатори“, като добавка при храненето на животните при спазване на условията, определени в същото приложение.
      Член 2
      Преходни мерки
      1.   Посочената в приложението добавка и съдържащите я премикси, които са произведени и етикетирани преди 6 януари 2018 г. в съответствие с правилата, приложими преди 6 юли 2017 г., могат да продължат да се пускат на пазара и да се употребяват до изчерпване на складовите наличности.
      2.   Комбинираните фуражи и фуражните суровини, които съдържат посочената в приложението добавка и са произведени и етикетирани преди 6 юли 2018 г. в съответствие с правилата, приложими преди 6 юли 2017 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
      3.   Комбинираните фуражи и фуражните суровини, които съдържат посочената в приложението добавка и са произведени и етикетирани преди 6 юли 2019 г. в съответствие с правилата, приложими преди 6 юли 2017 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не са отглеждани за производство на храни.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 юни 2017 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

         (3)  EFSA Journal (Бюлетин на ЕОБХ), 2016; 14(8):4560.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg лецитини/kg пълноценен фураж със съдържание на влага 12 %

                        Категория: „технологични добавки“. Функционална група: „емулгатори“.

                     1c322

                     —

                     Лецитини

                        Състав на добавката

                     Препарат от лецитини с минимално съдържание на:

                                 —

                                 фосфолипиди ≥ 18 %,

                                 —

                                 лизофосфолипиди ≥ 11 %,

                                 —

                                 други фосфолипиди ≤ 6 %.

                           Влага ≤ 1 %

                        Характеристика на активното вещество

                     Лецитини (CAS № 8002-43-5), извлечени от соеви зърна

                        Метод за анализ
                         (1)

                     За определяне на характеристиката на фуражната добавка:
                     Регламент (ЕС) № 231/2012 на Комисията (2) и съответните изпитвания в монографията на ФАО/СЕКХД „Лецитин“ (3)
                         (4)

                     Всички видове животни

                     —

                     —

                     —

                     Ниво на употреба в пълноценни фуражи: 100 — 1 500  mg добавка/kg пълноценен фураж

                     6 юли 2027 г.

            (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.

            (2)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).

            (3)  Комбинирано резюме на спецификациите на добавките в храните, ФАО/СЕКХД — „Лецитин“, монография № 4 (2007), http://www.fao.org/food/food-safety-quality/scientific-advice/jecfa/jecfa-additives/detail/en/c/260/.

            (4)  Комбинирано резюме на спецификациите на добавките в храните, ФАО/СЕКХД — методи за анализ, процедури за изпитвания и лабораторни решения, използвани при и посочени в спецификациите на добавките в храните, том 4, http://www.fao.org/docrep/009/a0691e/a0691e00.htm.


title: Регламент за изпълнение (ЕС) 2015/1311 на Комисията от 24 юли 2015 година за вписване на наименование в Регистъра на защитените наименования за произход и защитените географски указания [Plate de Florenville (ЗГУ)]

text:
               31.7.2015

               BG

               Официален вестник на Европейския съюз

               L 203/1

         РЕГЛАМЕНТ ЗА ИЗПЪЛНЕНИЕ (ЕС) 2015/1311 НА КОМИСИЯТА
   от 24 юли 2015 година
   за вписване на наименование в Регистъра на защитените наименования за произход и защитените географски указания [Plate de Florenville (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Plate de Florenville“, подадено от Белгия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Plate de Florenville“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Plate de Florenville“ (ЗГУ).
   Наименованието по първа алинея се използва за идентифициране на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юли 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 72, 28.2.2015 г., стр. 26.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 15/2014 на Комисията от 9 януари 2014 година за установяване на стандартни стойности при внос с цел определяне на входната цена на някои плодове и зеленчуци

text:
               10.1.2014

               BG

               Официален вестник на Европейския съюз

               L 5/1

      РЕГЛАМЕНТ ЗА ИЗПЪЛНЕНИЕ (ЕС) № 15/2014 НА КОМИСИЯТА

   от 9 януари 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 януари 2014 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  97,3

                  MA

                  76,1

                  TN

                  85,4

                  TR

                  129,0

                  ZZ

                  97,0

                  0707 00 05

                  MA

                  158,2

                  TR

                  143,8

                  ZZ

                  151,0

                  0709 93 10

                  MA

                  63,1

                  TR

                  130,8

                  ZZ

                  97,0

                  0805 10 20

                  EG

                  43,4

                  MA

                  85,5

                  TR

                  83,5

                  ZA

                  44,3

                  ZZ

                  64,2

                  0805 20 10

                  IL

                  186,9

                  MA

                  72,7

                  ZZ

                  129,8

                  0805 20 30, 0805 20 50, 0805 20 70, 0805 20 90

                  IL

                  75,9

                  JM

                  93,8

                  MA

                  117,4

                  TR

                  80,8

                  ZZ

                  92,0

                  0805 50 10

                  EG

                  66,2

                  TR

                  70,6

                  ZZ

                  68,4

                  0808 10 80

                  CN

                  110,7

                  MK

                  27,7

                  US

                  155,4

                  ZZ

                  97,9

                  0808 30 90

                  CN

                  53,4

                  US

                  144,5

                  ZZ

                  99,0

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/376 на Съвета от 6 март 2015 година за прилагане на член 16, параграф 2 от Регламент (ЕС) № 204/2011 относно ограничителни мерки с оглед на положението в Либия

text:
               7.3.2015

               BG

               Официален вестник на Европейския съюз

               L 64/15

         РЕГЛАМЕНТ ЗА ИЗПЪЛНЕНИЕ (ЕС) 2015/376 НА СЪВЕТА
   от 6 март 2015 година
   за прилагане на член 16, параграф 2 от Регламент (ЕС) № 204/2011 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 204/2011 на Съвета от 2 март 2011 г. относно ограничителни мерки с оглед на положението в Либия (1), и по-специално член 16, параграф 2 от него,
   като има предвид, че:

               (1)

               На 2 март 2011 г. Съветът прие Регламент (ЕС) № 204/2011.

               (2)

               Вследствие на решението на Общия съд от 24 септември 2014 г. по дело T-348/13 (2) Kadhaf Al Dam срещу Съвета, вписването относно Ahmed Mohammed Qadhaf Al-Dam следва да се заличи от приложение III към Регламент (ЕС) № 204/2011. Освен това вписването относно едно друго лице, посочено в същото приложение, следва да бъде актуализирано.

               (3)

               Поради това приложение III към Регламент (ЕС) № 204/2011 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕС) № 204/2011 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 март 2015 година.

            За Съвета

            Председател

         K. GERHARDS

      (1)  ОВ L 58, 3.3.2011 г., стр. 1.

      (2)  Все още непубликувано в Сборника.

      ПРИЛОЖЕНИЕ

                  1.

                  Вписването, съдържащо се в приложение III към Регламент (ЕС) № 204/2011 относно посоченото по-долу лице се заменя със следното вписване:

                              Име

                              Идентификационни данни

                              Основания

                              Дата на включване в списъка

                              „1.

                              ABDULHAFIZ, Полковник Mas'ud (изв. още като ABDULHAFID (фамилия); Massoud (малко име))

                              Пост: Командващ въоръжените сили
                              Дата на раждане: 1 януари 1937 г.
                              Място на раждане: Триполи, Либия

                              Трети по ранг в командването на въоръжените сили. Важна роля във военното разузнаване.

                              28.2.2011 г.“

                  2.

                  Вписването за посоченото по-долу лице се заличава от списъка, съдържащ се в приложение III към Регламент (ЕС) № 204/2011:

                              „8.

                              QADHAF AL-DAM, Ahmed Mohammed.“


title: Регламент за изпълнение (ЕС) № 338/2011 на Комисията от 7 април 2011 година за вписване на название в регистъра на защитените наименования за произход и защитените географски указания [Magiun de prune Topoloveni (ЗГУ)]

text:
               8.4.2011

               BG

               Официален вестник на Европейския съюз

               L 94/21

         РЕГЛАМЕНТ ЗА ИЗПЪЛНЕНИЕ (ЕС) № 338/2011 НА КОМИСИЯТА
   от 7 април 2011 година
   за вписване на название в регистъра на защитените наименования за произход и защитените географски указания [Magiun de prune Topoloveni (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Magiun de prune Topoloveni“, подадена от Румъния, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 април 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 241, 8.9.2010 г., стр. 3.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      РУМЪНИЯ
      Magiun de prune Topoloveni (ЗГУ)